werkgewers van silikose te weet?
Hoeveel weet jy van silikose?
Silikose is 'n gevaarlike, stremmende, onomkeerbare en soms fatale longsiekte. Dit word veroorsaak deur die inaseming van stof wat inasembare kristallynsilika bevat. Silika is die belangrikste komponent in sand, klip en erts.
Waarom is die inaseming van silikastof so gevaarlik?
Blootstelling aan stof wat mikroskopiese deeltjies kristallynsilika bevat, kan veroorsaak dat letselweefsel in die longe vorm, wat die longe se vermoë verminder om suurstof uit die lug wat ons inasem, te onttrek. Ernstige fibrose kan tot die dood lei weens ontoereikende asemhaling en hartversaking by mense met gevorderde silikose of silikose met komplikasies. Mense wat in die werkplek aan silika blootgestel word, of diegene wat silikose het, het 'n veel groter risiko van longtuberkulose. Silikose saam met tuberkulose - of silikotuberkulose - is 'n belangrike doodsoorsaak by mense wat oor lang tydperke aan silika blootgestel word.
Waar geskied blootstelling aan silikastof?
Silikastof word vrygestel tydens die werkproses waarin klip, sand of betongruis in baie klein deeltjies opgebreek word. Sandspuiting is een van die hoërisiko-aktiwiteite waar silikastof in die lug beland. Droëvee, of die wegwerk van sand of betonklip, skuur of skoonmaak van messelwerk met saamgeperste lug, kan groot stofwolke veroorsaak.
Hoe sal 'n werker weet of hy/sy die risiko loop om silikose op te doen?
Alle werkers wat in 'n stowwerige omgewing werk waar silikastof teenwoordig is, kan potensieel silikose opdoen. Silikose kan baie vinnig ontwikkel met blootstelling aan silika (Akute Silikose) of vinnige (Versnelde Silikose) of stadige (Chroniese Silikose). Dit kan ook gekompliseer word deur massiewe fibrose of tuberkulose.
In watter werkplekke is blootstelling aan silikastof die waarskynlikste?
● Vervaardiging van seep en skoonmaakmiddels.
Wat is die simptome wat dui op die moontlikheid van silikose?
Hoe sal jy weet of jy silikose het?
As jy weet jy is blootgestel aan silikastof behoort jy 'n kliniek, hospitaal of dokter te besoek wat ondervinding van beroepsiektes het. Die mediese ondersoek behoort 'n deeglike beroepsgeskiedenis, bors-X-strale en 'n longfunksietoets in te sluit om te bepaal of jy silikose het.
Wat kan jy doen om silikose te voorkom?
● Neem deel aan opleidingsprogramme oor die voorkoming van silikose.
● Vra jou werkgewer om vir jou 'n mediese ondersoek te reël.
Waarheen om te gaan as jy silikose, silikaverwante tuberkulose of silikaverwante longkanker het wat jy in die werkplek opgedoen het.
Kontak die naaste Provinsiale Kantoor van die Departement van Arbeid vir advies oor hoe om aansoek te doen vir vergoeding uit die Vergoedingsfonds.
Kontak jou naaste kantoor van die Departement van Arbeid of besoek die Departement se webtuiste by www.labour.gov.
Silika word in houers vervoer om in tenks geberg te word vir die produksieproses.
Die foto toon duidelik hoe die aanleg se stof die skerpte van die foto beïnvloed.
Om silikose te voorkom, moet opgetree word om silikastofvlakke te verlaag.
Een van die potensiële risiko-areas vir silikastof is in die konstruksiebedryf waar aktiwiteite soos sandstraling, tonneling, rotsboor-, hamerboor- en skuurwerk met kraggereedskap gedoen word op oppervlaktes wat silika bevat.
Dra te alle tye 'n stofmasker in die werkplek!